**Resum de les aportacions de les famílies**

*Frases de les famílies que encoratgen a seguir treballant per assolir l’objectiu:*

* “Molt bona pensada. És molt interessant que tots puguem dir la nostra”.
* “Agraïda per poder participar d’aquest projecte tan interessant per recuperar l’espai del pati com un espai de joc, descoberta i relació”.
* “Ànims, entre tots ho podem aconseguir”.
* “Gràcies”.

**Com era el pati que recordeu, què és el que més i menys us agradava del pati de la vostra infantesa?**

* “No existien tanques perimetrals i aprofitàvem els arbres de l’exterior per enfilar-nos, fer alguna cabanya, jugar amb els desnivells naturals del terreny...”
* “Compartíem jocs amb els més grans: saltar a corda, la xarranca...”
* “També teníem un hort, i un bon record és que de les coses que recollíem havíem fet algun dinar a l’escola”.
* “Recordo raconets acollidors on ens reuníem”.
* “El que més m’agradava del meu pati era que hi podíem portar joguines de cassa cada dia per jugar durant l’esbarjo. El que menys m’agradava era que sempre havíem de seure a terra era en un lloc cimentat, condicionat a la climatologia amb calor, fred o mullat...”.
* “Recordo jugar molt amb pneumàtics al parvulari”.
* “M’agradava buscar racons per parlar amb les amigues o donar voltes al quadrat de l’edifici caminant mentre parlàvem”.
* “El meu germà li encantava remenar terra i aigua, fer rius, forats i embassaments. Era vital per a ell”.
* “No teníem gaire res per jugar”.

**Com seria el vostre pati ideal? Sense límit de diners, d’espais, de recursos...**

* “Disposar de materials o espais on els nens puguin gaudir de diferents jocs, habilitats motrius, observació de la natura (continuïtat a l’hort, plantes, llavors...), jocs que facilitin la relació dels nens/es de diferents edats, sexes...”
* “Espais per relaxar-te i compartir”.
* “Zona per a construcció per a més petits”.
* “Espai promotor d’habilitats de relació, joc i exploració”.
* “Un pati que cobreixi les necessitats bàsiques de totes les edats, un pati on convidi a estar-hi, un pati que inspiri, un pati on tothom hi trobi el seu raconet, un pati que doni opcions de moviment, un pati de terra i natura, un pati per jugar i riure, un pati per equilibrar, un pati per aprendre jugant, un pati que sorprèn, un pati que pot donar sensació d’ordre, un pati que afavoreix l’experimentació i que es pot transformar fàcilment. Un pati viu!”.
* “Taules d’experimentació. Una cuineta a l’exterior amb materials reciclats”.
* “Circuits marcats amb pedres o fustes”.

**Què és el que més us agrada i que canviaríeu del pati actual? Què hi falta?**

* “Zona per deixar bici i patinet i més zona d’ombra”.
* “Jocs pintats al terra”.
* “Construccions amb palets i caixes”.
* “Cabanyes d’indis”.
* “Laberint”.
* “Escenari amb caixa de disfresses”.
* “Cofres i fulls per pintar mapes del tresor”.
* “Aparcabicis”.
* “Alguns dies posar música i fer balls de diferents tipus”.
* “És un pati molt gran, es podrien crear diferents espais, distribucions circulars que convidin a agrupar-se, jocs de construcció...”.
* “L’espai del futbol ocupa una superfície molt gran”.
* “Font poc accessible per als més petits”.
* “Sensació personal de deixadesa (elements trencats no descartats, vegetació allunyada de la infància i poc material i molt plàstic”.
* “M’agrada l’hort, la gespa, els arbres, les pales, galledes, terra, pedres, caixes, cordes, les barres de gimnàstica”.
* “Pintaria les grades de colors o deixaria fer un mural a cada grup de 6è quan marxa”.
* “Al mur, peces per escalar”.
* “Taules per seure i esmorzar, parlar i jugar a jocs de taula”.
* “Desnivells, tirolina...”.